Diari Oficial de la Generalitat Valenciana


Sumari del DOGV 9459, del 28-10-2022 (2022/9573)

RESOLUCIÓ de 13 d'octubre de 2022, del gerent de l'Institut Valencià d'Art Modern, per la qual s'eleva a definitiva la llista definitiva de persones admeses i excloses per a les proves selectives d'accés, i es fa pública la composició de l'òrgan tècnic de selecció i la data de celebració de l'exercici, per a les proves selectives d'accés al procés de selecció per a l'ingrés com a personal fix en el lloc de treball de l'IVAM de naturalesa laboral número 7, cap de gestió econòmica, corresponent al torn lliure de l'oferta d'ocupació pública de l'IVAM de 2019, convocatòria 25/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9573


Data del document
:   13-10-2022

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 13 d'octubre de 2022, del gerent de l'Institut Valencià d'Art Modern, per la qual s'eleva a definitiva la llista definitiva de persones admeses i excloses per a les proves selectives d'accés, i es fa pública la composició de l'òrgan tècnic de selecció i la data de celebració de l'exercici, per a les proves selectives d'accés al procés de selecció per a l'ingrés com a personal fix en el lloc de treball de l'IVAM de naturalesa laboral número 7, cap de gestió econòmica, corresponent al torn lliure de l'oferta d'ocupació pública de l'IVAM de 2019, convocatòria 25/2021. [2022/9573]  
De conformitat amb el que es disposa en la base 7 de la Resolució de 12 de juliol de 2021, del gerent de l'Institut Valencià d'Art Modern, de la convocatòria 25/2021 (DOGV 9146, 09.08.2021), i de la Resolució de la Sotssecretària de la Conselleria d'Educació, Cultura i Esport de data 6 d'octubre de 2022, per la qual es nomena l'òrgan tècnic de selecció, resolc:  
  
Primer  
Elevar a definitiva la llista provisional de persones admeses i excloses que figuren als annexos I i II, fer pública la composició de l'òrgan tècnic de selecció que consta a l'annex III, i convocar les persones admeses a la realització del primer exercici de la fase d'oposició tal com s'indica a l'annex IV.  
  
Segon  
L'ordre de les persones admeses per a cada exercici serà l'ordre alfabètic.  
Les persones admeses seran convocades per a la realització de cada exercici en crida única. Quedaran decaigudes en el seu dret quan es personen als llocs de celebració una vegada iniciades les proves o per la inassistència d'aquestes, encara que es dega a causes justificades.  
  
  
Tercer  
Les persones aspirants convocades a la realització de la prova hauran d'acreditar la seua personalitat mitjançant la presentació del document nacional d'identitat, del passaport, NIE o del permís de conduir, sense que per a aquests efectes siguen vàlides les fotocòpies compulsades o acarades d'aquests documents.  
  
Quart  
Contra la present resolució es posa fi a la via administrativa, els interessats podran interposar recurs potestatiu de reposició o, directament, en un termini de dos mesos, recurs contenciós administratiu de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 13 d'octubre de 2022.- El gerent: Sergi Pérez Serrano.  
  
ANNEX III  
Membres de l'òrgan tècnic de selecció  
  
Titulars:  
President: José Moreno Soler, cap de gestió econòmica de l'Acadèmia Valenciana de la Llengua  
Secretària: Livia Pérez Castelló, cap de gestió administrativa de l'IVAM.  
Vocals:  
Begoña Valero Albert, cap de la Unitat d'Assumptes Europeus del Servei de Relacions amb la Unió Europea de la Presidència de la Generalitat.  
Maria Luz Lacoba Torres, cap del Departament de Comptabilitat i Finances del Palau de les Arts Reina Sofia  
  
Suplents:  
Presidenta: Carmen Savall Sanfélix, viceinterventora de la Diputació de València  
Secretària: Cristina Mulinas Pastor, cap de registre de l'IVAM.  
  
Vocals:  
Aurora Sánchez Molada, cap de la Unitat d'Intervenció de la Diputació de València.  
M.ª Carmen Zaragozá Torrent, cap de Servei de Control Financer del Sector Públic Instrumental.  
  
Es convoca les persones admeses que figuren en l'annex I, a la realització del primer exercici, que tindrà lloc el pròxim dia 6 de març de 2023, a les 16 h, en l'Auditori Carmen Alborch de l'IVAM c/ Guillem de Castro, 118, València.